Koertevõistluse järgmine võitja, kokku oli neid meil ka seekord kolm, oli grifoon Porthos.
#000000
Kohe, kui selle numpsiku fotot nägin, teadsin, et tahan teda joonistada ja tema nimest tulenevalt, muidugi musketärina kujutada. Ka vanasõna sai selle järgi valitud – He fights with spirit as well as with the sword ehk Tema vaim on sama terav, kui ta mõõk.
#000001
No te vaadake, kui vapralt ta poriga võitleb, või õigemini porist väljagi ei tee! Tõeline võitlejahing.
#000002
Inspiratsiooniks olid muidugi sinistes rüüdes kuninga kaardivägi, mitte punased kardinali-mehed. Kuigi punane värv oli ahvatlev 😉
#000003
Koolibri joonistamine oli juba enne plaanis, kuid nüüd, mil teeme koostööd kirjastus Koolibriga, oli just sobiv aeg see lind pildile püüda 🙂 Raamatusse läheb see ka. Praegu käib raamatu küljendamine, nii et töö käib.
#000004
Otsisin vanasõna, mis selle väikse linnuga sobida võiks ja leidsin ideaalse – Väike on kaunis. Nii lühikest vanasõna meil sarjas ei olegi (peale “Aeg on raha”) – nii et sobib selle tillukese lendajaga ideaalselt.
#000005
Pean lisama ka mõned faktid koolibri kohta, sest kuulasin hiljuti järjejuttu “Imelised linnud” (J. Robbins), kus räägiti ka koolibridest:
#000006
– Euroopa maadeavastajad nimetasid neid Lõuna-Ameerika džungites lendavaid küütlevaid linde “Hoias Maladoras” ehk “Lendavad Kalliskivid”. Nimelt on neil pigmendi asemel sulgedes kristallisarnased rakud, mis panevad koolibri sulestiku päikesekiiri murdes sädelema.
#000007
– Maailma väikseim on habekoolibri, kes kaalub vaid 2 grammi (umbes nagu 2 kirjaklambrit) ja suurim suur koolibri, kelle kaaluks on 20 grammi.
#000008
– Koolibri teeb süües, tuules liikuva õiega samas rütmis liikudes 90 – 100 tiivalööki – pange nüüd tähele – sekundis. Võrdlusena näiteks tuvi teeb 9 – 10 tiivalööki sekundis.
#000009
– Koolibri süda on hernetera suurune ja lööb 1260 korda minutis.
#000010
... ja art deco stiilis riietatud daame.
#000012
Järgneb ka koolibri pildi valmimise jada.
#000013
Toitu pakkuvaks õieks valisin muidugi hibiskuse.
#000014
Väike art deco kaelaehe ...
#000015